Cum dezinformează Elon Musk: cazul Reuters și „înșelăciunea socială la scară largă”. „Asistăm la apariția social media de stat în SUA”
Miliardarul Elon Musk,  șeful departamentului de eficientizare guvernametală (DOGE), numit în funcție de președintele Donald Trump, propagă teorii ale conspirației și inventează chiar unele noi, dezinformând prin postările sale de pe X, fosta platformă Twittter pe care o și deține, pentru a justifica reducerile de personal și de finanțare pentru agențiile federale, scrie Washington Post. Publicația arată cum Musk interpretează în mod greșit un contract semnat de Departamentul Apărării și Thomson Reuters Special Services, din vremea primului mandat al lui Trump, pentru a susține o teorie a conspirației „statului paralel”, amplificată apoi chiar de liderul de la Casa Albă.